Wieżyca

Wieżyca (kasjubisk: Wieżëca, tysk Turmberg) er et fjell i det Pommerske voivodskap i Polen, i den historiske regionen Kasjubia, rundt 45 kilometer sørvest for Gdańsk. Med en høyde på 329 meter over havet er det det høyeste punktet i det sentrale og nordlige Polen. Fjellet ligger på Det pommerske innsjøplatå, som er en del av Den baltiske landrygg. Toppen er i dag dekket av skog. Wieżyca var i oldtiden senter for en hedensk kult av tidlige slavere. Det er nå et populært turistområde, med skiheis og skiløype. På toppen står et 35 meter høyt utsiktstårn. Eksterne lenker (en) Wieżyca (mountain) – kategori av bilder, video eller lyd på Commons